ԳԱՎԱՌ, 17 ՀՈԿՏԵՄԲԵՐԻ, ԱՐՄԵՆՊՐԵՍ: Գեղարքունիքի մարզի Լուսակունք գյուղում «Ջինիշյան հիշատակի հիմնադրամ»-ի միջոցներով եւ տեղական բյուջեի համաֆինանսավորմամբ կառուցվում է զբոսայգի: Ինչպես «Արմենպրես»-ին տեղեկացրեց Լուսակունքի գյուղապետ Խաչիկ Խաչատրյանը, ծրագրի իրականացման համար «Ջինիշյան հիշատակի հիմնադրամ»-ը հատկացրել է 3 միլիոն, Լուսակունքի գյուղապետարանը՝ 800 հազար դրամ: Աշխատանքներն ընթանում են այս տարվա հուլիսից: